Otodus

Otodus – ryklių (Selachomorpha) antbūrio, tikrųjų rykliažuvių (Lamniformes) būrio, Otodontidae šeimos išnykusi kremzlinių žuvų (Chondrichthyes) gentis.

Otodus gentis išsivystė iš Cretalamna genties. Otodus genties rūšys Žemės vandenyse gyveno nuo paleoceno iki mioceno epochos. Genties rūšys buvo paplitusios plačiai. Jų kūno dalių fosilijos buvo rastos Afrikoje, Europoje, Azijoje, Šiaurės Amerikoje. 

Otodus genties fosilijos parodo, kad tai buvo gana dideli ir labai dideli, bei plėšrūs rykliai. Didžiausias išmatuotas iki šiol jų dantis yra 104 mm dydžio, stuburo vidurinis slankstelis virš 12,7 cm pločio. Mokslininkai daro prielaidą, kad šis ryklys buvo mažiausiai 9,1 m ilgio, o maksimalus jo ilgis 12,2 m. Šios genties rūšis milžiniškasis megalodonas (Otodus megalodon) buvo tarp didžiausių ryklių rūšių.

Otodus genties rykliai medžiodavo įvairių rūšių dideles kaulines žuvis (Osteichthyes), kitus mažesnius ryklius ir jūrinius žinduolius. Tais laikais Otodus genties rykliai buvo tarp aukščiausios klasės planetos plėšrūnų.

Otodus genties pogentės ir rūšys 
Išnykusios pogentės ir rūšys, įskaitant porūšius, kurie identifikuoti iš fosilijų:
 † Gentis: Otodus Agassiz, 1843;
 † Pogentė: Carcharocles Jordan & Hannibal, 1923;
 † Carcharocles aksuaticus Menner, 1928;
 † Carcharocles angustidens Agassiz, 1923;
 † Carcharocles auriculatus Blainville, 1818;
 † Carcharocles chubutensis Ameghino, 1906;
 † Carcharocles sokolovi Jaekel, 1895;
 † Pogentė: Megaselachus Glikman, 1964;
 † Pogentė: Otodus Agassiz, 1843;
 † Otodus limhamnensis Davis, 1890;
 † Otodus megalodon Agassiz, 1843 - Milžiniškasis megalodonas; šios rūšies priskirimas šiais pogenčiai yra diskutuotinas.
 † Otodus minor Giebel, 1848;
 † Otodus minor turkmenicus;
 † Otodus naidini;
 † Otodus obliquus;
 † Otodus obliquus ajatensis;
 † Otodus obliquus minor;
 † Otodus obliquus mugodzharicus;
 † Otodus poseidoni;
 † Otodus poseidoni poseidoni;
 † Otodus poseidoni turanensis;
 † Otodus poseidoni ustyurtensis;

Šaltiniai

Nuorodos 
 zobodat.at / Taxonomy and biostratigraphy of the elasmobranchs and bony fi shes (Chondrichthyes and Osteichthyes) of the lower-to-middle Eocene (Ypresian to Bartonian) Claiborne Group in Alabama, USA,including an analysis of otoliths. European Journal of Taxonomy 585: 1–274. | 2019·Ebersole J.A. et al. | ISSN 2118-9773

Rykliai